****

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΚΑΒΑΛΑΣ**  **ΤΕΧΝΙΚΗ ΥΠΗΡΕΣΙΑ**  **ΤΜΗΜΑ ΜΕΛΕΤΩΝ - ΕΡΓΩΝ**  Ταχ. Δ/νση: Κ. ΠΑΛΑΙΟΛΟΓΟΥ 4 Ταχ. Κώδ. : 65403  Πληροφ. : Δ. Δρόσος  Τηλέφωνο : 2513500227 |  | ΕΡΓΟ: «ΕΡΓΑΣΙΕΣ ΣΥΝΤΗΡΗΣΗΣ & ΑΝΑΚΑΙΝΙΣΗΣ ΣΤΑΔΙΟΥ ΑΝΘΗ ΚΑΡΑΓΙΑΝΝΗ ΣΤΗΝ ΚΑΒΑΛΑ – ΦΑΣΗ Β» |

**ΤΕΧΝΙΚΗ ΕΚΘΕΣΗ**

Με το παρόν έργο θα εκτελεστούν επείγουσες εργασίες αποκατάστασης φθορών και συντήρησης στο Στάδιο Ανθή Καραγιάννη. Σκοπός του έργου είναι η βελτίωση των συνθηκών πρόσβασης, παραμονής εντός του σταδίου και άθλησης για αθλητές, διαιτητές, προπονητές και κοινό.

Κύριες εργασίες που θα εκτελεστούν είναι οι παρακάτω:

1. Μόνωση αρμών διαστολής του γηπέδου. Η εργασία περιλαμβάνει πλήρωση των αρμών με πολυουρεθανική μαστίχη, επίστρωση ταινίας στεγάνωσης και επάλειψη με hyperdesmo.

****

1. Αντικατάσταση ανοιγόμενων και μη ανοιγόμενων υαλοστασίων καθώς και υαλοστασίων ασφαλείας στο στεγασμένο τμήμα του σταδίου (θεωρεία), επισκευή διαβρωμένων ή κατεστραμμένων κιγκλιδωμάτων και βαφή πλαισίων και κιγκλιδωμάτων. ****
2. Επισκευές σε WC. Θα γίνει αντικατάσταση θυρών (χωρίς αντικατάσταση των πλαισίων), αντικατάσταση επιτοίχιων σωληνώσεων με εμφανείς σωλήνες faser πράσινους με υαλόνημα Φ 20 PN 20. Αποξήλωση λεκανών τουρκικού τύπου με ευρωπαικές. Αποξήλωση τεσσάρων λουτήρων (ντουζ) και κατασκευή νέων με δάπεδα από πλακίδια πορσελάνης. Αντικατάσταση μπαταρίας θερμού - ψυχρού ύδατος, στα ντουζ. Αποξήλωση και αντικατάσταση φθαρμένων πλακίδιων πορσελάνης από τοίχους.

**** ****

**** ****

1. Επισκευή μηχανισμού ανοίγματος κεντρικών θυρών κοινού σε διάφορες θέσεις. Θα γίνει αποξήλωση και αντικατάσταση των σιδηρών γωνιών που είναι αγκυρωμένες στο δάπεδο ως οδηγοί των ανηρτημένων μεταλλικών κεντρικών θυρών του σταδίου.
2. Επεμβάσεις-επισκευές σε ηλεκτρολογικές εγκαταστάσεις. Αλλαγή καλωδιώσεων, αποξήλωση και τοποθέτηση νέων ηλεκτρικών υποπινάκων.
3. Αντικατάσταση κλειδαριών σε εσωτερικές πόρτες WC και αποδυτηρίων με νέες με ενιαίο κλειδί.
4. Αντικατάσταση εσχαρών στα δύο "πέταλα" εσωτερικά της καμπύλης του ταρτάν με νέες τύπου "ΑΣΚΟ", γαλβανισμένες.

****

1. Επιδιόρθωση με επισκευαστικό κονίαμα σε θέσεις αποκάλυψης οπλισμών. Η απόξεση και επάλειψη με ειδική εποξειδική βαφή που έχει ήδη πραγματοποιηθεί, δεν περιλαμβάνεται στην εργασία αυτή.

****

**Καβάλα, 08/12/2023**

|  |  |  |
| --- | --- | --- |
| **ΣΥΝΤΑΧΘΗΚΕ** | **ΕΛΕΓΧΘΗΚΕ**  **Ο Προϊστάμενος Τμ. Μελετών & Έργων** | **ΘΕΩΡΗΘΗΚΕ**  **Ο Αν. Δ/ντης της Τ.Υ.** |
| **Δρόσος Δρόσος**  **Πολιτικός Μηχανικός** | **Μιχαήλ Αλέξης**  **Μηχανικός Περιβάλλοντος** | **Ηλίας Τσαγκαλίδης**  **Μηχανικός Παραγωγής & Διοίκησης** |